IEPIRKUMA LĪGUMS

**Izpildītāja līguma reģistrācijas Nr.\_\_\_\_**

***(Identifikācijas Nr. JPP 2016/81)***

Jēkabpilī, 2016.gada 28.decembrī

**Jēkabpils pilsētas pašvaldība,** Reģ.Nr. 90000024205, tās domes priekšsēdētāja vietnieka sociālos jautājumos Jāņa Raščevska personā, kurš rīkojas saskaņā ar likumu “Par pašvaldībām” un Jēkabpils pilsētas pašvaldības nolikumu, turpmāk tekstā saukts **Pasūtītājs,** no vienas puses, un,

**Kūku pagasta D.Katinas zemnieku saimniecība “AVOTIŅI”,** Reģ.Nr. 45404000918, tās īpašnieces Ditas Katinas personā, turpmāk tekstā saukts **Izpildītājs,** no otras puses, un

**Jēkabpils Sociālais dienests,** Reģ.Nr. 90010461119, tās vadītāja Jura Tužikova personā, kurš rīkojas saskaņā ar Jēkabpils Sociālā dienesta nolikumu, turpmāk tekstā saukts **arī Pasūtītājs,** no trešās puses, katrs atsevišķi un visi kopā turpmāk tekstā saukti - Līdzēji, pamatojoties uz Pasūtītāja rīkotā publiskā iepirkuma *„Ēdināšanas pakalpojumu sniegšana Jēkabpils Sociālā dienesta vajadzībām” (Identifikācijas Nr. JPP 2016/81)* rezultātiem un Izpildītāja iesniegto piedāvājumu, noslēdz šāda satura līgumu, turpmāk tekstā saukts Līgums:

**1. Līguma priekšmets**

* 1. Pasūtītājs uzdod un apmaksā, bet Izpildītājs pret atlīdzību apņemas ***sniegt ēdināšanas pakalpojumus Jēkabpils Sociālā dienesta******Naktspatversmes klientiem*,** turpmāk tekstā saukti Ēdināšanas pakalpojumi, saskaņā ar Tehnisko un Finanšu piedāvājumu (1.pielikums), kas ir neatņemama šī Līguma sastāvdaļa.

**2. Līgumcena un norēķinu kārtība**

* 1. Līgumcena ir līdz **EUR 3099,17 (trīs tūkstoši deviņdesmit deviņi *euro* un 17 centi)** bez 21% PVN*.*
  2. Katru mēnesi līdz 5 (piektajam) datumam Izpildītājs iesniedz Pasūtītājam par iepriekšējo mēnesi rēķinu.
  3. Pasūtītājs samaksu par sniegtajiem Ēdināšanas pakalpojumiem veic 10 (desmit) darbdienu laikā pēc nodošanas – pieņemšanas akta abpusējas parakstīšanas un Izpildītāja rēķina saņemšanas dienas.
  4. Maksu par Ēdināšanas pakalpojumu sniegšanu Pasūtītājs pārskaita Izpildītāja norēķinu kontā.
  5. Par apmaksas dienu tiek uzskatīta tā diena, kad Pasūtītājs veica maksājumu, par ko liecina bankas atzīme uz maksājuma uzdevuma.
  6. Līdzēji vienojas, ka Tehniskajā un Finanšu piedāvājumā (1.pielikums) norādītais Ēdināšanas pakalpojumu daudzums ir maksimālais plānotais daudzums un, ka Pasūtītājs, ņemot vērā objektīvus apstākļus, var pasūtīt Ēdināšanas pakalpojumu atbilstoši reālajai nepieciešamībai arī par nepilnu apjomu.

1. **Līdzēju tiesības un pienākumi**
   1. Izpildītājs apņemas:
      1. sniegt Ēdināšanas pakalpojumus ievērojot šī Līguma noteikumus;
      2. ar savu darbaspēku un par saviem līdzekļiem piegādāt materiālus un iekārtas, kas nepieciešamas Ēdināšanas pakalpojumu sniegšanai;
      3. veicot Ēdināšanas pakalpojumus, ievērot visas Latvijas Republikas spēkā esošajos normatīvajos aktos noteiktās higiēnas, tehniskās, darba drošības prasības un citas prasības, kas saistītas ar Ēdināšanas pakalpojumu sniegšanu, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
      4. nodrošināt Ēdināšanas pakalpojumus Līgumā noteiktajā termiņā, par cenu, kura nepārsniegs Līgumā minēto maksimāli pieļaujamo cenu visā Līguma darbības laikā. Līgumā un Tehniskajā un Finanšu piedāvājumā noteiktās cenas var tikt grozītas tikai pamatotu iemeslu dēļ (inflācija, u.tml.), un tikai Līdzējiem savstarpēji par to rakstiski vienojoties. Tehniskajā un Finanšu piedāvājumā minētie pārtikas produkti, kuriem noteiktā gada laikā ir zemāka cena nekā šajā Līguma 1.pielikumā noteiktā, jāpiegādā par tā laika perioda zemāko cenu, kas ir zemāka par Līguma 1.pielikumā noteikto, par ko tiek slēgta atsevišķa vienošanās;
      5. Ēdināšanas pakalpojumu nodrošināšanai izmantot kvalitatīvus, sertificētus un sanitārajām prasībām atbilstošus pārtikas produktus, ko apliecina piegādātāju dokumentācija un Pārtikas un veterinārā dienesta pārbaužu rezultāti;
      6. Ēdināšanas pakalpojumiem augļus un dārzeņus izmantot, ņemot vērā to sezonalitāti un pieejamību tirgū, kā arī ievērojot Zemkopības ministrijas izstrādāto vietējo augļu un dārzeņu pieejamības kalendāru, kas publicēts Iepirkumu uzraudzības biroja mājaslapā internetā;
      7. Ēdināšanas pakalpojumā izmantotie pārtikas produkti nesatur ģenētiski modificētos organismus, nesastāv no tiem un nav ražoti no tiem.
   2. Izpildītājs ir atbildīgs par Ēdināšanas pakalpojumu atbilstību Tehniskajam (izņemot iesniegtos apliecinājumus) un Finanšu piedāvājumam (1.pielikums), kā arī kvalitātei. Ēdināšanas pakalpojumu neatbilstības gadījumā Izpildītājs veic nekvalitatīva Ēdināšanas pakalpojuma sniegšanu pret kvalitatīvu uz sava rēķina. Ja divu dienu laikā iepriekš minētā Ēdināšanas pakalpojumu neatbilstība netiek novērsta, tad Izpildītājs maksā Pasūtītājam vienreizēju līgumsodu EUR 140,00 (viens simts četrdesmit *euro* 00 centi) par katru šādu nekvalitatīva Ēdināšanas pakalpojuma sniegšanas gadījumu.
   3. Pasūtītājs apņemas:
      1. Pieņemt no Izpildītāja labā kvalitātē veiktos Ēdināšanas pakalpojumus saskaņā ar pieņemšanas – nodošanas aktu;
      2. Norēķināties ar Izpildītāju par sniegtajiem Ēdināšanas pakalpojumiem saskaņā ar šī Līguma nosacījumiem un noteiktajos termiņos.
2. **Ēdināšanas pakalpojumu nodošanas – pieņemšanas kārtība**
   1. Ēdināšanas pakalpojumu nodošanu Pasūtītājs un Izpildītājs noformē ar pieņemšanas – nodošanas aktu.
   2. Izpildītājs Pasūtītājam iesniedz parakstītu pieņemšanas - nodošanas aktu 2 (divos) eksemplāros.
      1. Līguma 4.2.apakšpunktā noteiktajā pieņemšanas – nodošanas aktā iekļaujama vismaz šāda informācija:
         1. Iepirkuma identifikācijas numurs;
         2. Atzīme, vai Ēdināšanas pakalpojumi izpildīti Līgumā noteiktajā termiņā;
         3. Atzīme vai sniegtie Ēdināšanas pakalpojumi atbilst vai neatbilst Līgumā ietvaros izvirzītajiem uzdevumiem un noteiktajai kvalitātei;
         4. Atzīme vai Līguma izpildes laikā bijušas pretenzijas par Ēdināšanas pakalpojumu sniegšanu.
   3. Izpildītājs pieņemšanas – nodošanas aktu iesniedz Pasūtītāja atbildīgajai personai par katru mēnesi līdz nākamā mēneša 5 (piektajam) datumam, klāt pievienojot sniegto Ēdināšanas pakalpojumu sarakstu attiecīgajā mēnesī.
   4. Pasūtītājs 5 (piecu) darbdienu laikā no pieņemšanas – nodošanas akta un Ēdināšanas pakalpojumu saņemšanas:
      1. pieņem no Izpildītāja Ēdināšanas pakalpojumus, parakstot pieņemšanas - nodošanas aktu un iesniedz 1 (vienu) tā eksemplāru Izpildītājam;
      2. vai rakstiski izklāsta visus savus iebildumus par Ēdināšanas pakalpojumu izpildi, paraksta un iesniedz Izpildītājam.
   5. Izpildītājam saņemot Pasūtītāja rakstiski izklāstītos iebildumus, tie jānovērš 5 (piecu) dienu laikā, ja tas nav iespējams, tad Pusēm par to rakstiski jāvienojas.
3. **Līdzēju atbildība un strīdu izšķiršanas kārtība**
   1. Visus strīdus, kas varētu rasties starp Līdzējiem Līguma izpildes laikā, Līdzēji risinās savstarpējo pārrunu ceļā, ja tas nav iespējams, tad strīds izskatāms Latvijas Republikas tiesā normatīvajos aktos noteiktajā kārtībā.
   2. Ja šī Līguma saistības netiek izpildītas vai tās izpildītas nepienācīgi, vainīgā Puse ir materiāli atbildīga saskaņā ar Latvijas Republikas spēkā esošiem normatīvajiem aktiem.
   3. Ja Izpildītājs neievēro Tehniskajā un Finanšu piedāvājumā noteiktos Ēdināšanas pakalpojumu sniegšanas termiņus, tad Pasūtītājam ir tiesības prasīt soda naudu EUR 70,00 (septiņdesmit *euro* 00 centi) apmērā par katru kavējuma gadījumu.
   4. Ja Pasūtītājs neveic Ēdināšanas pakalpojumu apmaksu Līguma noteiktajā termiņā, tad Izpildītājam ir tiesības prasīt soda naudu 0,1% (nulle komats viens procents) apmērā no laikā nesamaksātās summas par katru nokavēto dienu.
   5. Izpildītājs uzņemas atbildību par atbilstoši Līguma noteikumiem veicamo Ēdināšanas pakalpojumu kvalitāti.
   6. Līgumsoda samaksa un zaudējumu atlīdzināšana neatbrīvo Līdzējus no Līgumā uzņemto saistību izpildes.

**6. Nepārvaramā vara**

* 1. Ja kāds no Līdzējiem nevar izpildīt Līguma nosacījumus nepārvaramas varas apstākļu dēļ (Force majeure) - karš, dabas katastrofas, streiki, ugunsgrēks, ko apstiprina kompetentu institūciju dokuments, Līgumslēdzēja puse ir atbrīvota no zaudējumu atlīdzības par Līguma nepildīšanu.

1. **Līguma darbības laiks, grozīšanas un laušanas kārtība**
   1. Līgums stājas spēkā **2017.gada 01.janvārī un ir spēkā līdz 2017.gada 31.decembrim,** vai līdz Līguma 2.1.punktā noteiktās Līgumcenas apguvei, atkarībā no tā, kurš no šiem nosacījumiem iestājas pirmais, vai pilnīgai Līdzēju saistību izpildei, vai tā laušanai Līgumā noteiktā kārtībā.
   2. Līgumu var papildināt, grozīt vai izbeigt, Līdzējiem savstarpēji vienojoties, saskaņā ar Publisko iepirkumu likuma 67.1pantu. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām pēc Līdzēju parakstīšanas.
   3. Gadījumā, ja Izpildītājs nepienācīgi pilda savas saistības un pēc Pasūtītāja rakstveida brīdinājuma saņemšanas turpina tās nepildīt, Pasūtītājs ir tiesīgi atkāpties un vienpusējā kārtā lauzt Līgumu. Līgums tiek uzskatīts par spēku zaudējušu datumā, kāds norādīts iepriekš nosūtītajā brīdinājumā. Šādā Līguma laušanas gadījumā Izpildītājs atlīdzina Pasūtītājam visus tiešos un netiešos zaudējumus, kā arī maksā vienreizēju līgumsodu EUR 680,00 (seši simti astoņdesmit *euro* un 00 centi) apmērā 10 (desmit) darbdienu laikā pēc attiecīga paziņojuma saņemšanas. Pasūtītājs samaksā Izpildītājam tikai par tiem Ēdināšanas pakalpojumiem, kas ir pienācīgi izpildīti.
   4. Gadījumā, ja Izpildītājs nenodrošina Līguma prasības un ir konstatēts veselības traucējums kādam no Jēkabpils Sociālā dienesta Naktspatversmes klientiem Izpildītāja vainas dēļ, kas apstiprināts ar Valsts veterinārā dienesta izsniegtu apliecinājumu, Pasūtītājs ir tiesīgs nekavējoties lauzt Līgumu un Izpildītājs apņemas segt visus zaudējumus, kas radušies Izpildītāja vainas dēļ.
2. **Citi noteikumi**
   1. Jautājumi, kuri nav izlemti šajā Līgumā, tiek izlemti atbilstoši Latvijas Republikas spēkā esošajiem normatīvajiem aktiem.
   2. Ja kāds no Līguma noteikumiem zaudē spēku, tad tas neietekmē citus Līguma noteikumus.
   3. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
   4. Lai nodrošinātu kvalitatīvu Līgumā minēto saistību izpildi, operatīvo jautājumu risināšanai, Ēdināšanas kvalitātes kontrolei un nodošanas – pieņemšanas akta parakstīšanai no Pasūtītāja puses kontaktpersona Līguma izpildes laikā:
      1. Naktspatversmes sociālā darbiniece darbam ar bezpajumtniekiem Janīna Smirnova, tālrunis 652 36440;
      2. Izpildītāja pārstāvis – īpašniece Dita Katina, mob.tālr.Nr. +371 28782279, e-pasts: [avotini@e-apollo.lv](mailto:avotini@e-apollo.lv).
   5. Līgums kopā ar pielikumu sagatavots 3 (trīs) eksemplāros, katrs uz 6 (sešām) lapām ar vienādu juridisku spēku, no kuriem viens eksemplārs glabājas pie katra Pasūtītāja un viens pie Izpildītāja.
   6. Pasūtītājs un Izpildītājs piekrīt Līguma noteikumiem un apstiprina, to parakstot.

**9. Līdzēju rekvizīti un paraksti**

|  |  |  |
| --- | --- | --- |
| **Pasūtītājs:** | **(arī Pasūtītājs):** | **Izpildītājs:** |
| **Jēkabpils pilsētas pašvaldība** | **Jēkabpils Sociālais dienests** | **ZS “Avotiņi”** |
| Brīvības iela 120,  Jēkabpils, LV-5201 | Brīvības iela 45,  Jēkabpils, LV-5201 | “Ļamāni”, Kūku pag.,  Krustpils nov., LV-5222 |
| Reģ.Nr. 90000024205 | Reģ.Nr. 90010461119 | Reģ.Nr. 45404000918 |
| Banka: AS SEB banka | Banka: AS SEB banka | Banka: AS Swedbank |
| Kods: UNLALV2X | Kods: UNLALV2X | Kods: HABALV22 |
| Konts: LV87UNLA0009013130793 | Konts: LV87UNLA0009013130793 | Konts Nr.: LV45HABA000140C041787 |

Pasūtītājs: arī Pasūtītājs: Izpildītājs:

Domes priekšsēdētāja vietnieks Jēkabpils Sociālā dienesta vadītājs Īpašniece

sociālos jautājumos

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(J.Raščevskis) (J.Tužikovs) (D.Katina)